23.9.2020

תושבי נירית יקרים,

כפי שאתם יודעים בגין עלייה דרמטית בכמות המאובחנים חיובית לקורונה במדינה, לרמה של אלפי נדבקים חדשים מידי יום וזינוק במספר החולים בקורונה במצב קשה ובמספר המונשמים, הובילו להחלטה על הטלת סגר כללי במדינה ובימים הקרובים צפויה להתקבל החלטה על הידוק הסגר והחמרת ההגבלות על התושבים.

מציאות זו לא פסחה גם על המועצה האזורית דרום השרון, בה נכון ל 22.9.2020, יש 92 חולים בקורונה ו 332 מבודדים מתוכם 5 חולים ו 3 מבודדים ביישוב נירית.

נבקש להבהיר כי ע"פ החלטת משרד הבריאות בהתבסס על מגבלות צנעת הפרט, מועברים להנהגות היישובים רק נתונים על סה"כ כמות החולים וכמות המבודדים בכל יישוב ללא שמותיהם ופרטים מזהים אחרים. דהיינו וועד היישוב לא מקבל ולא יודע מיהם החולים ומיהם המבודדיםבנירית.

תחלואה נוספת בקרב תושבי היישוב נירית, עלולה להפוך את היישוב ל"יישוב כתום" וחס וחלילה "ליישוב אדום". משמעות "יישוב אדום" הינה סגירת היישוב באופן מלא, ללא יציאה לעבודה, לימודים ופעילויות פנאי נוספות.

כישוב קהילתי עם ערבות הדדית ומחויבות האחד לשני, מתחייב בעת הקשה הזו להגביר מאוד את האחריות האישית והקהילתית לשמור, לסייע ולתמוך האחד בשני:

* ביישוב תושבים מבוגרים ותושבים עם מחלות רקע החוששים מאוד מהדבקות בנגיף הקורונה. תושבים אלו ירגישו בטוחים ומוגנים יותר בעת שהם מסתובבים ביישוב אם כלל תושבי היישוב יקפידו לעטות מסכת פה ואף כשהם נמצאים במרחב הציבורי.
* המכולת של שמוליק ממשיכה לעבוד בשלב זה כרגיל. יש להקפיד לעטות מסיכה ולהימנע מהתקהלות וכניסה למכולת של יותר מ 5 לקוחות בו זמנית. יש להישמע להנחיות עובדי המכולת ולשלט המוצב בכניסה.
* תושבי היישוב שנמצאו חיובים לקורונה, מצופה מהם שמעבר להקפדה על הנחיות משרד הבריאות יידעו את שכניהם ואת אלו שבאו איתם במגע מרגע האימות או גילוי הסימפטומים, כדי שיוכלו להיזהר ולהיבדק.
* התקהלויות ביישוב ובמיוחד בגני המשחקים, במכולת ובמגרש הספורט, עלולות לגרום להדבקה ולהפצה מהירה של נגיף הקורונה ביישוב, ולכן נבקשכם להימנע מיצירת התקהלויות או הצטרפות אליהן.
* תושבים שיעדכנו את מזכיר/מזכירות היישוב בדבר היותם בבידוד או חיוביים לקורונה, יזכו מהיישוב לתמיכה בכל תחום או נושא שיידרש להם ע"מ לעבור את התקופה הקשה. שמותיהם לא יפורסמו בציבור אלא אם כן יביעו את רצונם לכך באופן מפורש.

לאור התגברות התחלואה הוחלט לחזור ולהפעיל את צוות הצח"י ע"מ שיסייע במתן מענה מיטבי לצורכי הישוב בעת הזו. הצח"י יערך ויכנס לפעולה בהקדם.

וועד היישוב בשיתוף הצוות המנהל את הצח"י ימשיך לעקוב אחר הקורה בנושא הקורונה ויעדכן אתכם בהתפתחויות אם יהיו וההנחיות הנגזרות מהן.

בברכת חתימה טובה ושנה טובה,

וועד מקומי נירית